
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	06.10.2026.
	
	Nr. RD-26-398-ir


	Par satiksmi Spānijas Nacionālās dienas svinīgā pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6., 2.7. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā Ministru kabineta 02.06.2015. noteikumu Nr. 279 “Ceļu satiksmes noteikumi” 267. punktu, kā arī Spānijas Karalistes vēstniecības 03.09.2026. vēstuli par Spānijas Nacionālās dienas svinīgo pasākumu Rīgā:

1. Ņemt vērā, ka 10.10.2026.:

1.1. no plkst. 11.00 līdz plkst. 12.30 Brīvības pieminekļa laukumā un Kaļķu ielā notiks Spānijas Nacionālās dienas svinīgais pasākums;

1.2. no plkst. 10.30 līdz plkst. 11.30 notiks Spānijas kontingenta Latvijā parāde pa maršrutu: Brīvības laukums–Kaļķu iela–Brīvības laukums.

2. Noteikt, ka:

2.1. 10.10.2026. no plkst. 6.30 līdz plkst. 15.00 tiks aizliegta transportlīdzekļu (izņemot transportlīdzekļus ar speciālām Spānijas kontingenta Latvijā izsniegtām atļaujām (paraugs pielikumā)) apstāšanās un stāvēšana Zigfrīda Annas Meierovica bulvārī (abās ielas pusēs), posmā no Smilšu ielas līdz Krišjāņa Valdemāra ielai, un Vaļņu ielas un Kaļķu ielas krustojumā (pie ēkas Kaļķu ielā 28);

2.2. 10.10.2026. no plkst. 6.30 līdz plkst. 15.00 īslaicīgi tiks ierobežota transportlīdzekļu satiksme (iespējama īslaicīga sabiedriskā transporta kavēšanās) parādes laikā 1. punktā minētajā maršrutā, kā arī bruņutehnikas izvietošanas pasākuma vietā un bruņutehnikas uzkraušanas laikā.

3. Par Spānijas Nacionālās dienas svinīgā pasākuma norisi atbilstoši savai kompetencei atbild Spānijas kontingents Latvijā un Spānijas Karalistes vēstniecība Latvijā.
4. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi un Nacionālo bruņoto spēku Militāro policiju:

4.1. aizliegt transportlīdzekļu (izņemot transportlīdzekļus ar speciālām Spānijas kontingenta Latvijā izsniegtām atļaujām (paraugs pielikumā)) apstāšanos un stāvēšanu 2.1. apakšpunktā minētajās vietās norādītajā laikā;

4.2. nodrošināt sabiedrisko kārtību Spānijas Nacionālās dienas svinīgā pasākuma norises vietās norādītajā laikā.

5. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju un Nacionālo bruņoto spēku Militāro policiju:

5.1. nodrošinās Spānijas kontingenta Latvijā parādes pārvietošanos pa 1. punktā minēto maršrutu;

5.2. 10.10.2026. no plkst. 6.30 līdz plkst. 15.00 atbilstoši nepieciešamībai ierobežos transportlīdzekļu satiksmi (ieskaitot sabiedrisko transportu) Spānijas kontingenta Latvijā parādes pārvietošanās laikā pa 1. punktā minēto maršrutu, kā arī bruņutehnikas izvietošanas pasākuma vietā un bruņutehnikas uzkraušanas laikā;

5.3. nodrošinās ceļu satiksmes drošību un sabiedrisko kārtību iepriekšminētajās vietās un minētajā maršrutā norādītajā laikā.

6. Ņemt vērā, ka Spānijas Nacionālās dienas svinīgā pasākuma organizators – Spānijas kontingents Latvijā nodrošinās:
6.1. sabiedriskās kārtības noteikumu ievērošanu Spānijas Nacionālās dienas svinīgā pasākuma norises vietās norādītajā laikā;

6.2. teritorijas sakopšanu pēc Spānijas Nacionālās dienas svinīgā pasākuma.

7. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un ceļa zīmju izvietošanu.
8. Rīgas valstspilsētas pašvaldības Centrālās administrācijas Komunikācijas pārvaldei:

8.1. nodrošināt informācijas par izmaiņām transportlīdzekļu satiksmē Spānijas Nacionālās dienas svinīgā pasākuma norises laikā publiskošanu Rīgas valstspilsētas pašvaldības komunikācijas kanālos;

8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

	Rīgas pilsētas izpilddirektors 

